Nemes gróf úr!

Sajnálattal kellett olvassam sorait, melyben megfoghatatlannak titulálja a kormány engedelmét, mellyel a színház felé fordul.

Jómagam a színházat a legkevésbé sem tartom értelmetlennek, mi több, úgy vélem, hűen szolgálja a hazát. Az ilyen, és az ehhez hasonlatos színdrámákat nem úgy kell nézni, mint ahogy az ablakon kitekintünk, hanem akképpen, amint az ember az országgyűlés iratait olvassa. Országunk ügyeit se úgy vitatjuk meg, hogy amit először gondolunk, ahhoz ragaszkodunk a sírig, hanem fontolva haladunk. A legnagyobb tisztelettel kérem arra, hogy vessen egy rövidke pillantást a sorok mögé.

A Bánk bán elsőre egy értelmetlen drámajátéknak tűnhet: a hős ott van, ahol nem kéne lennie, a királynő irracionálisan cselekedik, Ottó herceg egy tisztátalan vágyaktól fűtött erkölcstelen szereplő, mindenki hazáról és hűségről hadovál, nemkülönben a jobbágyság helyzetéről. Bánk bán sokszor maga sem tudja melyik oldalon áll: elmegy az árulók gyűlésére, de békítőleg lép fel, tiszteli a királyt, mégsem hagyja, hogy ítéljen fölötte, mert bűnösebbnek tartja őt önnönmagánál. Melinda hűséges, ám mégis ajtót nyit az egyértelmű szándékokkal érkező Ottó előtt. Biberach valahányszor állást foglal hol egyik, hol másik párt mellett, mindannyiszor meghasonlik önmagával. Petur bán a végén nem hajtja végre a királyné meggyilkolására kovácsolt tervét, mégis halállal lakol. Az epilógusban Bánk, aki a magyarságot testesíti meg, és mindent elveszít. Mégis, hogy vihetné a haza ügyét előbbre?

Gertrudis királyné egy külhonból érkezett uralkodó, Endre felesége. A házasságuk Magyarország és a császárság összefonódását, szoros kapcsolatát hivatott reprezentálni. Endre, aki az országot vezeti, a magyar nemesi réteg, aki képtelen belátni, hogy az egység a birodalom és hazánk között egyre inkább mételye a haladásnak, mely minden magyarnak szent ügye. Melinda hivatott elhagyott hazánk megmaradt becsületét és nemes erényét jelképezi. A birodalom kíméletlenül mocskolja hazánk értékeit, míg végül semmink se marad. Tiborc, a jobbágysors viszontagságairól számol be, melynek megoldása az érdekegyesítés lehet.

Egy cseppet sem vonakodom afelől nyilatkozni, hogy a nemes gróf úr némiképp magára ismert Bánk bán szerepében, s a legkevésbé sem kételkedem afelől, hogy párhuzam vonható a Pesti Hírlap szerkesztője, Kossuth Lajos és Petur bán radikalitása között. A bán egy nemesi család sarja, aki nagyban befolyásolhatja az ország ügyeit. Szívügye a magyar nemzet, a nép helyzete. Az aggódás, mely a néphez fűzi, az utazásai, önfeláldozása, higgadt, mégis szenvedélytől, a hazaszeretettől fűtött beszéde – mind oly hasonlatos a gróf úr habitusával.

Petur bán, ezzel ellentétben egy rebellis alkat, a köznemesi osztályból, aki nem riad vissza az azonnali erőszakos interakciótól, hogy ügyét előbbre vigye. Ha nem működik együtt, hajlandó leszámolni a királynéval, hasonlóképpen, mint Kossuth Lajos óhajt a birodalommal szakítani. A kockázat óriási, hiszen a királyné híveivel, és II. Endre haragjával is számolnia kell. A konfliktus Petur és Bánk bán között teljesen érthető, Bánk rávilágít magasb dolgokra, mint amit a hirtelen indulatok láttatni engednek az emberrel, ha elragadják a haza iránt érzett heves érzelmei.

Végül Bánk bánnak szembesülnie kell azzal, hogy mindent elvesztett: az Erény, Melinda, merénylet áldozata lett, a nemzet helyzete nem javult, reá halál vár, de végül mégis kegyelmet kap – bűnhődése végtelen leend, látni, hogy mit javítani vágyott, amiért küzdött, mind hiábavalóság. Szentül vélem, hogy ez az egyik ok, amely a gróf úr ellenszenvét, melyet a darab iránt visel, szítja.

A másik oknak a darab provokációját tartom. E vészterhes időkben veszélyes dolog nyíltan előadni egy olyan művet, amelyben a császárság elleni fellázadás kap kulcsszerepet. A kormány valóban elsiklott egy súlyos rizikófaktor felett, amelyet ez a színmű képvisel. Ugyanakkor a mű címszereplője, Bánk bán végig amellet van, hogy a királynőt nem kell kivégezni, csak, midőn árulásáról megbizonyosodik, fordul ellene.

Önt talán aggasztja, mi lesz, ha az uralkodó fülébe jut, micsoda színdarabot szült világra e hon, de biztosíthatom: ez a mű reprezentálja a szabadságot, a nemzetet, és a változást: mindazt, amit jelszavunknak választottunk vala: Haza és Haladás!

A nemes gróf úr alázatos hívei:

Jézus Szíve Hittan Csoport